CELEX: 62015CN0412
Language: fi
Date: 2015-07-28 00:00:00
Title: Asia C-412/15: Ennakkoratkaisupyyntö, jonka Hessisches Finanzgericht (Saksa) on esittänyt 28.7.2015 – TMD Gesellschaft für transfusionsmedizinische Dienste mbH v. Finanzamt Kassel II – Hofgeismar

30.11.2015   
            
            
               FI
            
            
               Euroopan unionin virallinen lehti
            
            
               C 398/13
            
         Ennakkoratkaisupyyntö, jonka Hessisches Finanzgericht (Saksa) on esittänyt 28.7.2015 – TMD Gesellschaft für transfusionsmedizinische Dienste mbH v. Finanzamt Kassel II – Hofgeismar
   (Asia C-412/15)
   (2015/C 398/16)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Hessisches Finanzgericht
   
      Pääasian asianosaiset
   
   
      Kantaja: TMD Gesellschaft für transfusionsmedizinische Dienste mbH
   
      Vastaaja: Finanzamt Kassel II – Hofgeismar
   
      Ennakkoratkaisukysymykset
   
   
               1)
            
            
               Onko arvonlisäverodirektiivin (1) 132 artiklan 1 kohdan d alakohtaa tulkittava siten, että ihmisveren luovutus sisältää myös ihmisverestä peräisin olevan veriplasman?
            
         
               2)
            
            
               Jos ensimmäiseen kysymykseen vastataan myöntävästi, koskeeko tämä myös veriplasmaa, jota ei ole tarkoitettu suoraan terapeuttisiin tarkoituksiin vaan yksinomaan lääkkeiden valmistukseen?
            
         
               3)
            
            
               Mikäli toiseen kysymykseen vastataan kieltävästi, onko vereksi luokittelun kannalta merkityksellinen yksinomaan käyttötarkoitus vai myös veriplasman abstrakti käyttömahdollisuus?
            
         
      (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL L 347, s. 1).